stanford-oval/wikipedia huggingface dataset:
Flatiron Building

| Flatiron Building |
| --- | --- |
 Flatiron Building vuonna 2010.
Tiedot
Sijainti:   New York, New York
Rakennettu:  1902
Käyttötarkoitus:  Toimistotilat
Tila:  valmis
Yritykset
Arkkitehti:  D.H. Burnham & Company
Tekniset tiedot
Kerroksia:  21
Korkeus
Kattokorkeus:  86,87 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Flatiron Building (alkuperäinen, vähemmän tunnettu nimi Fuller Building) on vuonna 1902 valmistunut rakennus New Yorkissa. Se oli valmistuttuaan yksi kaupungin korkeimmista rakennuksista. Beaux-Arts -tyylisen rakennuksen suunnitteli tunnettu chicagolainen arkkitehti Daniel Burnham. Rakennuksen osin kalkkikivinen, osin lasitetusta terrakotasta valmistettu julkisivu on erotettu kolmeen eri osaan vaakasuorasti, kuten klassinen kreikkalainen pylväs. Kapenevalle, kolmionmalliselle tontille rakennettu rakennus sai muotonsa vuoksi lempinimen Flatiron Building eli ”Silitysrautatalo”. Samalla nimellä on myöhemmin kutsuttu lukuisia muitakin vastaavanmuotoisia rakennuksia.
Flatiron Building on 87 metriä korkea, siinä on 22 kerrosta ja se on kapeimmalta kohdaltaan vain kaksi metriä leveä. Sitä pidetään vanhimpana vielä nykyäänkin olemassa olevista Manhattanin pilvenpiirtäjistä.
Flatiron Building lisättiin Yhdysvaltain historiallisten paikkojen rekisteriin historiallisena maamerkkinä vuonna 1989.
Flatiron Building fiktiossa

Hämähäkkimies-sarjakuvaan perustuvissa elokuvissa Spider-Man – Hämähäkkimies ja Spider-Man 2 Flatiron Building on Daily Bugle -sanomalehden päärakennus. Toiseen osaan perustuvassa pelissä on kaupunginosa nimeltä Flat Iron.
Kuvia

Edward Steichenin valokuva (1904)
Pohjapiirros.
Keskeneräinen rakennus.
Näkymä Fifth Avenuen kellolta.
Rakennus kapeimmillaan.
Ylimmän kerroksen yksityiskohtia.
Video: Flatiron Building vuonna 1902.
Flatiron Buildingin sijainti kartalla Madison Squaren alalaidassa.
Aiheesta muualla

Kuvia tai muita tiedostoja aiheesta Flatiron Building Wikimedia Commonsissa
Alexiou, Alice Sparberg: The Flatiron: The New York Landmark and the Incomparable City That Arose with It. New York: Thomas Dunne books, 2010.
Cross Purposes

| Cross Purposes Black Sabbath |
| --- | --- | --- |

Studioalbumin tiedot
 Äänitetty : Monnow Valley-studiot, Wales 1993
 Julkaistu: 31. tammikuuta 1994
 Formaatti: CD, LP
 Tuottaja(t): Leif Mases & Black Sabbath
 Tyylilaji: heavy metal, hard rock, doom metal
 Kesto: 46.53
 Levy-yhtiö: I.R.S. Records
Listasijoitukset
  9. (11. helmikuuta 1994)    9. (tammikuu 1994)    23. (27. helmikuuta 1994)    32. (viikko 7, 1994)    41.    41. (13. helmikuuta 1994)    85. (19. helmikuuta 1994)    122. (1994)
Black Sabbathin muut julkaisut
| Dehumanizer 1992 | Cross Purposes 1994 | Cross Purposes Live 1995 |
Cross Purposes on brittiläisen heavy metal-yhtye Black Sabbathin vuonna 1994 julkaistu albumi. Albumilla Tony Martin palasi yhtyeen laulajaksi muutaman vuoden tauon jälkeen. Cross Purposes ei menestynyt kaupallisesti kovinkaan vahvasti, ja se on yleisesti jäänyt vähälle huomiolle yhtyeen historiassa.
Kokoonpanomuutokset

Yhteistyö laulaja Ronnie James Dion ja rumpali Vinnie Appicen kanssa oli loppunut marraskuussa 1992. Lähinnä levy-yhtiön panostuksen vuoksi kootun vuosien 1980-1982 kokoonpanon uudelleenpaluu oli ollut kireä tunnelmaltaan, ja tilanne oli kulminoitunut, kun ex-vokalisti Ozzy Osbourne oli kutsunut Sabbathin lämmittelemään ja esiintymään kanssaan Costa Mesassa marraskuussa 1992, jolloin Osbourne aikoi vetäytyä konserttilavoilta. Dio kieltäytyi esiintymisestä, ja Sabbath kutsui tuurajaksi Judas Priestistä tutun Rob Halfordin. Tämän jälkeen Dio ja rumpali Appice perustivat Dio-yhtyeen uudelleen.
Laulajaksi palasi vuosina 1987-1990 yhtyeessä ollut Tony Martin, vaikkakin tiettävästi uudelleenkokoontumista "jäähyväiskonsertin" pitäneen Ozzy Osbournen kanssa oli suunniteltu tämän kuitenkaan toteutumatta. Johtohahmon, kitaristi Tony Iommin, ohella basistina jatkoi yhtyeen alkuperäisjäsen Geezer Butler. Appicen tilalle rumpuihin tuli Rainbowsta tuttu Bobby Rondinelli, ja kosketinsoittajana ja taustajäsenenä jatkoi Geoff Nicholls, joka tällä albumilla laskettiin täysivaltaiseksi jäseneksi.
Albumin sisältö

Albumi nauhoitettiin Monnow Valley-studioilla Walesissa vuonna 1993. Tuottajana toimi yhtye itse apunaan Leif Mases, joka muistetaan mm. Abba-yhteyksistä. Albumin kaikki kappaleet on merkitty Iommin, Butlerin ja Martinin nimiin. Martinin mukaan joitain kappaleita tehtiin jo vuonna 1991, kun hän oli hetken aikaa Dion tilalla Dehumanizer-albumin treenaus-vaiheessa.
Musiikilliselta suuntaukseltaan albumi on Black Sabbathille tyypillistä perinteistä heavy metalia Tony Iommin riffien ollessa pääosassa. Albumia voidaan verrata yhtyeen 1980-luvun lopun albumeihin, joilla Tony Martin oli laulajana. Edellisen Dehumanizer-albumin raskaammasta suuntauksesta oli palattu myös hieman kaupallisempaan ilmaisuun, kuten kappaleet "Cross of Thorns", "Dying for Love" ja videonakin julkaistu "The Hand That Rocks the Cradle" osoittavat. Raskaampaa, doom metal-henkisempää tavaraa taas ovat "Virtual Death", "Evil Eye" ja "Immaculate Deception".
Monivivahteinen "Cardinal Sin" (alun perin Sin, Cardinal Sin) kertoo irlantilaisesta katolisen kirkon papista, jolla oli ollut suhteita nuoriin naisihmisiin, ja nopeatempoisemman, erikoisemman tahtilajin omaavan "Psychophobia"-kappaleen aiheena on Daavidin oksa-nimisen lahkon johtaja David Koresh. Iommin rock-henkisen riffin omaava "Back to Eden" sisältää myös kevyemmän, gospel-henkisen kertosäkeen, ja avauskappale "I Witness" on tyypillinen levyn avaava nopeatempoinen kappale. Japanin painoksessa julkaistiin bonuksena myös nopeatempoinen "What's the Use"-kappale.
Albumin sisältö > "Evil Eye" ja Eddie Van Halen

Kappaleen "Evil Eye" ovat säveltäneet Iommi, Butler, Martin ja Van Halen-yhtyeen kitaristi Eddie Van Halen, vaikka häntä ei sopimusteknisistä syistä olekaan kanteen kreditoitu. Kappaleen alku sisältää "epä-Iommimaisen" soolon, jonka soittajaksi on veikattu Eddie Van Halenia. Laulaja Tony Martinin mukaan Eddie Van Halen soittaa kyseisen soolon, kun taas kosketinsoittaja Geoff Nichollsin mukaan Eddie Van Halen ja Iommi työstivät kappaleen yhtyeen treeneissä, mutta varsinaisissa nauhoituksissa Iommi soitti itse kaikki kappaleen kitaraosuudet. Nicholls ei kuitenkaan vanno, etteikö Van Halenin soittoa olisi mahdollisesti jäänyt kappaleeseen. Lisäksi hänen mukaan Iommi kokeili tuohon aikaan uusia kitaroita, ja tämänkin vuoksi kappaleen soolo kuulostaa erilaiselta. Black-Sabbath.com-sivusto taas kertoo albumin artikkelissa, ettei Eddie Van Halenilla ole mitään tekemistä albumin tai kappaleen kanssa.
Tony Iommi kertoo vuonna 2011 julkaistussa omaelämäkerrassaan tapahtumasta seuraavasti: Kun Van Halen-yhtye tuli keikalle Birminghamiin, kävi Iommi hakemassa ystävänsä Eddie Van Halenin Sabbathin treeneihin, jossa he yhdessä sävelsivät kyseisen kappaleen, mutta mitään ei kuitenkaan nauhoitettu Van Halenin läsnä ollessa.
Kansitaide ja krediitit

Albumin kannessa on kuva palamaan sytytetystä enkelistä. Mielenkiintoisena seikkana voidaan mainita saman kuvan esiintyneen kolmisen vuotta aiemmin Scorpions-yhtyeen "Send Me An Angel"-singlen kannessa. Albumin kiertueella joissain Euroopan maissa Sabbath joutui sensuroimaan promojulisteissa olevaa albumin kansikuvaa uskonnollisista syistä.
Joissain painoksissa säveltäjäksi kappaleisiin on merkitty Harford, joka on laulaja Tony Martinin virallinen sukunimi. Martin oli närkästynyt asiasta, koska hän oli halunnut pitää oikean nimensä poissa julkisuudesta.
Tony Iommi kiittää kansiteksteissä Modeston piirivankilaa, jonne hän joutui yhden yön ajaksi vuonna 1992 epäiltynä maksamattomista elatuskustannuksista.
Albumi mediassa ja yhtyeen mielipiteet

Cross Purposes julkaistiin tammikuussa 1994, ja sen julkaisi I.R.S. Records. Se ei ollut kaupallisesti mikään suuri menestys (UK 41., US 122.), mutta esim. Suomessa ja Ruotsissa albumi nousi top-10:een. Se on jäänyt yleisesti vähemmälle huomiolle yhtyeen levytyshistoriassa, eikä albumilta ole noussut selkeää ns. "hittikappaletta" tai klassikkoa. Tämän päivän kriitikot antavat kuitenkin albumille pääasiassa positiivista palautetta. Sputnik Music-sivuston arvostelija sanoo albumia "odottamattoman hyväksi" ja "ehkäpä yhtyeen viimeiseksi hyväksyttäväksi albumiksi", ja Allmusic-sivuston kriitikko kirjoittaa albumin olevan "ensimmäinen sitten Born Againin, joka todella kuulostaa Sabbathilta ja on ehkäpä paras sitten Mob Rulesin". Kriitisellä puolella Heavy Metal Addiction-sivuston arvostelija kritisoi osan albumin kappaleista olevan selkeää täytemateriaalia ja internet-kriitikko Mark Prindle sanoo albumin kuulostavan aikaisekseen modernilta, mutta kritisoi albumia "tapporiffien" puuttesta.
Tony Iommi on kertonut yhtyeen ilmapiirin olleen hyvä albumin teon aikana, ja huolimatta heikohkosta myynnistä hän oli tyytyväinen albumiin ja sen promootioon levy-yhtiön osalta. Myös basisti Geezer Butler kertoi levyn julkaisun aikoihin albumin teon olleen "rennoin kokemus koskaan", ja hän myös kehui laulaja Tony Martinia studiotyöskentelijänä. Tosin muutamaa vuotta myöhemmin Butler kertoi olleensa pettynyt, koska albumia ei ollut hänen mukaansa tarkoitus julkaista Black Sabbath-nimen alla, koska alkuperäisen kokoonpanon reunionia suunniteltiin tuohon aikaan, ja Butlerin mielestä todellinen oikeus Black Sabbath-nimeen oli vain alkuperäisellä kokoonpanolla. Tony Martin ja rumpali Bobby Rondinelli ovat kiistäneet tämän tiedon. Lisäksi Butler on kertonut myöhemmin olleensa tyytymätön laulaja Tony Martiniin, koska tämä ei hänen mukaansa halunnut laulaa Butlerin säveltämiä raskaampia kappaleita.
Albumin kiertue ja kokoonpanon hajoaminen

Yhtye teki laajan maailmankiertueen albumin promotoimiseksi kiertäen Pohjois- ja Etelä-Amerikassa ja Euroopassa sekä Aasiassa. Konserteissa riitti yleisöä, sillä tuohon aikaan monet uudet grunge- ja stoner rock-yhtyeet olivat nimenneet Sabbathin esikuvikseen, ja tätä kautta yhtye sai uusia nuoria faneja. Geezer Butlerin mukaan "Sabbath oli yli kahdenkymmenen vuoden ajan epämuodikas yhtye, mutta yhtä-äkkiä olikin todella coolia kuunnella Black Sabbathia!". Tony Martin on kertonut olleensa pettynyt kiertueen settilistaan, josta "90 prosenttia oli Osbournen tai Dion aikaisia kappaleita". Kiertueella kuvattiin ja nauhoitettiin tuleva Cross Purposes Live-vhs/cd.
Pohjois-Amerikan kiertueella yhtyeen mukana olivat myös Motörhead ja Morbid Angel, ja Euroopassa yhtyettä lämmittelivät Godspeed ja Cathedral. Suomen Provinssirock-festivaaleilla soitettu konsertti jäi kokoonpanon viimeiseksi, sillä rumpali Bobby Rondinelli jätti yhtyeen sopimusongelmien takia. Lopuilla neljällä Etelä-Amerikan keikalla rumpalina tuurasi alkuperäisjäsen Bill Ward. Hän ei kuitenkaan jäänyt pysyvästi yhtyeeseen. Kiertueen jälkeen myös Geezer Butler erosi Sabbathista ja liittyi lavoille paluun tehneen Ozzy Osbournen yhtyeeseen. Butler oli tyytymätön yhtyeen musiikilliseen suuntaukseen ja jatkuviin miehistönvaihdoksiin ja heikkoon menestykseen, jotka hänen mielestään halvensivat yhtyeen mainetta, ja hänen mielestään Black Sabbath-nimi olisi tullut "laittaa lopullisesti lepoon" tuolloin.
Kappaleet

Kaikki kappaleet säv. ja san. Geezer Butler, Tony Iommi ja Tony Martin.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | I Witness | 4.56 |  |  |  |  |  |  |  |
| 2. | Cross of Thorns | 4.32 |  |  |  |  |  |  |  |
| 3. | Psychophobia | 3.16 |  |  |  |  |  |  |  |
| 4. | Virtual Death | 5.49 |  |  |  |  |  |  |  |
| 5. | Immaculate Deception | 4.15 |  |  |  |  |  |  |  |
| 6. | Dying for Love | 5.53 |  |  |  |  |  |  |  |
| 7. | Back to Eden | 3.57 |  |  |  |  |  |  |  |
| 8. | The Hand That Rocks the Cradle | 4.31 |  |  |  |  |  |  |  |
| 9. | Cardinal Sin | 4.20 |  |  |  |  |  |  |  |
| 10. | Evil Eye | 5.58 |  |  |  |  |  |  |  |
| 11. | What's the Use? (Japanin painoksen bonuskappale)  | 3.03 |  |  |  |  |  |  |  |
Kokoonpano

Tony Iommi – kitara
Geezer Butler – basso
Tony Martin – laulu
Bobby Rondinelli – rummut
Geoff Nicholls – kosketinsoittimet
Kokoonpano > Tuotanto

Leif Mases ja Black Sabbath - tuottajat
Leif Mases, Darren Galer ja Dave Somers - nauhoitus
Leif Mases - miksaus (The Wool Hall, Somerset)
Tony Cousins - masterointi (Metropolis Mastering, Lontoo)
nauhoitettu Monnow Valley-studioilla Walesissa
Arvostelut

Ultimate Guitar () linkki
Allmusic () linkki
Sputnik Music () linkki
Progarchives () linkki
Metal Storm (7.3/10) linkki
Mark Prindle (5/10) linkki
Heavy Metal Addiction (neutraali) linkki
Julkaisuhistoria

1994: IRS (07777-7-13222-2-8) EU, CD
1994: IRS (07777-13222-2-8) US, CD
1994: IRS (0777-7-13222-1-1) UK, LP
Aiheesta muualla

Cross Purposes Discogsissa. (englanniksi)
Albumi Cross Purposes Encyclopaedia Metallum -sivustolla (englanniksi)
Franco Modigliani

| Franco Modigliani |
| --- | --- |

Henkilötiedot
Syntynyt: 18. kesäkuuta 1918 Rooma
Kuollut: 25. syyskuuta 2003 (85 vuotta)
Koulutus ja ura
Väitöstyön ohjaaja:  Jacob Marschak ja Abba P. Lerner
Instituutti:  MIT
Tutkimusalue:  Taloustiede
Palkinnot:   Nobelin taloustieteen palkinto
Franco Modigliani (s. 18. kesäkuuta 1918 – 25. syyskuuta 2003) oli italialais-yhdysvaltalainen ekonomisti. Modigliani sai Ruotsin keskuspankin taloustieteen palkinnon vuonna 1985 työstään säästämisen ja rahoitusmarkkinoiden tutkimuksessa. Hän toimi vuodesta 1962 kuolemaansa asti professorina MIT:ssä.
Modigliani syntyi Italiassa, josta hän muutti Yhdysvaltoihin koska hänen juutalainen syntyperänsä ja antifasistiset mielipiteensä aiheuttivat hänelle ongelmia Italiassa. Modiglianista tuli Yhdysvaltain kansalainen vuonna 1946.
Akateemisesti Modiglianin tärkeimmät tutkimukset liittyvät rahoitusteoriaan ja säästämiseen.  Rahoitusteoriassa hän kehitti yhteistyössä Merton Millerin kanssa irrelevanttiusteoreeman, jonka mukaan tiettyjen ehtojen vallitessa yrityksen arvo ei riipu siitä, että rahoitetaanko yritystä omalla pääomalla (eli laskemalla osakkeita liikenteeseen) vai vieraalla pääomalla (eli lainaamalla yritykselle rahaa).
Säästämiskäyttäytymistä kuvaamaan Modigliani kehitti nk. elinkaarihypoteesin, jonka mukaan ihmiset pyrkivät saavuttamaan vakaan tulotason koko elämänsä aikana esimerkiksi säästämällä työvuosiensa aikana ja kuluttamalla säästönsä eläkeaikanaan.
Aiheesta muualla

Franco Modiglianin omaelämäkerta Nobel-säätiön sivuilla
Lempinen, Urho: Franco Modigliani - laaja-alainen nobelisti. Kansantaloudellinen aikakauskirja, 1986, 82(1). vsk, s. 72-75.  Artikkelin verkkoversio.
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
FS Forbin (D620)

| Forbin |
| --- | --- |
 Forbin

Aluksen vaiheet
Rakentaja:  Arsenal de Lorient
Kölinlasku:  16. tammikuuta 2004
Laskettu vesille:  10. maaliskuuta 2005
Palveluskäyttöön:  14. lokakuuta 2010
Tekniset tiedot
Uppouma:  7 050 t
Pituus:  152,87 m
Leveys:  20,3 m
Syväys:  5,4 m
Koneteho:  62 560 shp
Nopeus:  29 solmua
Miehistöä:  26 upseeria 110 aliupseeria 38 miehistönjäsentä
Aseistus
Aseistus:  2 x Otobreda 76 mm 2 x 20 mm modèle F2 1 x PAAMS 1 x Sadral 8 x Exocet MM40 Block 3 2 x MU90 1 x NH90
Forbin on Ranskan laivaston 2008 palvelukseen otettu Horizon-luokan fregatti.
Valmistus

Alus tilattiin 27. lokakuuta 2000 DCNS:n ja Thales Groupin yhteisyritykseltä Lorientin telakalta. Tilauksen arvo oli 770 miljoonaa Yhdysvaltain dollaria. Köli laskettiin 16. tammikuuta 2004. Se laskettiin vesille 10. maaliskuuta 2005. Alus aloitti koeajot 29. kesäkuuta 2006 ja luovutettiin laivastolle 19. joulukuuta 2008. Se otettiin palvelukseen 14. lokakuuta 2010.
Palvelus

Alus lähti 3. maaliskuuta 2009 Toulonista ensimmäiselle partiomatkalleen vierailulle Marokkoon, Yhdysvaltoihin ja Kanadaan. Aluksella oli Ranskan laivaston ilmavoimien 36F laivueen Panther-helikopteri lentotoiminnan järjestelmien testaamiseksi. Aluksen ensimmäisenä etappina oli Casablanca, mistä se jatkoi matkaansa Rio de Janeiroon. Alus lähti Brasiliasta 30. maaliskuuta ja saapui Martiniquelle 21. huhtikuuta. Se jatkoi edelleen Norfolkiin ja New Yorkiin, jonne alus saapui 24. huhtikuuta. Matkan aikana alus harjoitteli USS Forrest Shermanin kanssa. Suunniteltu Halifaxin vierailu peruutettiin. Alus palasi Ranskaan toukokuun alussa ja osallistui laivastokatselmukseen Sainte-Maximessa 8. toukokuuta. Alus oli 25. toukokuuta Abu Dhabissa ja kesäkuussa se oli USS Dwight D. Eisenhowerin johtaman lentotukialusosaston mukana tukien operaatio Enduring Freedomia sekä valvoen meriliikennettä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:French frigate Forbin (D620)
Käännös suomeksi
Franco Rol

Franco Rol (5. kesäkuuta 1908 Torino, Italia – 18. kesäkuuta 1977 Rapallo) oli italialainen F1-kuljettaja. Hän osallistui viiteen F1-osakilpailuun kausilla 1950–1952. Hän oli parhaimmillaan 9. Italian GP:ssä 1951. Muut kilpailut päättyivät keskeytyksiin. Hän osallistui myös lukuisiin MM-sarjaan kuulumattomiin kilpailuihin. Pisteitä Rol ei saavuttanut.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |

| 1950 | Officine Alfieri Maserati | Maserati 4CLT/48 | Maserati Straight-4 | GBR | MON Kesk. | 500 | SUI | BEL | FRA Kesk. | ITA Kesk. |  | NC | 0 |
| 1951 | O.S.C.A. Automobil | O.S.C.A. 4500G | O.S.C.A. V12 | SUI | 500 | BEL | FRA | GBR | GER | ITA 9 | ESP | NC | 0 |
| 1952 | Officine Alfieri Maserati | Maserati Maserati A6GCM | Maserati Straight-6 | SWI | 500 | BEL | FRA | GBR | GER | NED | ITA Kesk. | NC | 0 |
Formula 1 -kaudelle 1950 osallistuneet kuljettajat
FS Forbin (1859)

| Forbin |
| --- | --- |

Aluksen vaiheet
Rakentaja:  Arsenal de Brest
Kölinlasku:  27. elokuuta 1857
Laskettu vesille:  4. toukokuuta 1859
Palveluskäyttöön:  3. lokakuuta 1859
Poistui palveluskäytöstä:  28. heinäkuuta 1884
Tekniset tiedot
Uppouma:  1 134 t
Pituus:  61,97 m
Leveys:  10,06 m
Syväys:  4,47 m
Koneteho:  942 hv
Nopeus:  11,17 solmua
Aseistus
Aseistus:  suunniteltu: 2 × 160 mm tykkiä 2 × 140 mm tykkiä palvelukseen otettaessa: 4 × 160 mm tykkiä
Forbin oli Ranskan laivaston 1859 palvelukseen otettu aviso.
Valmistus

Alus tilattiin Brestin laivastontelakalta, missä köli laskettiin 27. elokuuta 1857. Se laskettiin vesille 4. toukokuuta 1859 ja otettiin palvelukseen muutamaa kuukautta myöhemmin 3. lokakuuta.
Palvelus

Forbin poistettiin alusluettelosta 28. heinäkuuta 1884. Aseista riisuttuna alus liitettiin 1885 koululaivaksi nimellä Fournaise ja romutettiin 1896.
Fligny

| Fligny |
| --- | --- |
 Kunnantalo
 Fligny
 Koordinaatit: 49°52′57″N, 4°15′57″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  6,9 km²
Väkiluku (2019):  188 
 – Väestötiheys:  27 as./km²
Kunnan numero:  08172
Infobox OKVirheellinen NIMI-arvo: 
Fligny on kunta Pohjois-Ranskassa Ardennesin departementissa Grand Estin alueella. Se sijaitsee noin 42 kilometriä Charleville-Mézièresin kaupungista luoteeseen.
Saint-Etiennen kirkko
Paavin bullassa 11. huhtikuuta 1113 tunnustettiin Saint-Nicaise de Reimsin munkeille omistusosuuksia Flignystä. Kunnan keskustassa on okran värisistä kivistä rakennettu Saint-Etiennen kirkko. Se linnoitettiin 1600-luvulla.
Aiheesta muualla

Kuvia tai muita tiedostoja aiheesta Fligny Wikimedia Commonsissa
FS Forbin (1888)

| Forbin |
| --- | --- |
 Forbin

Aluksen vaiheet
Rakentaja:  Arsenal de Rochefort
Kölinlasku:  toukokuu 1886
Laskettu vesille:  14. tammikuuta 1888
Palveluskäyttöön:  helmikuu 1889
Poistui palveluskäytöstä:  1913
Tekniset tiedot
Uppouma:  1 935 t
Pituus:  95,00 m (vesiraja)
Leveys:  9,00 m
Syväys:  5,23 m
Koneteho:  5 800 ihp
Nopeus:  20-29,5 solmua
Miehistöä:  199
Aseistus
Aseistus:  4 × 138 mm/30 Mle 1884 -tykkiä 3 × 47 mm/40 Hotchkiss Mle 1885 -tykki 4× 37 mm Hotchkiss Mle 1885 -tykkiä 4 × 14" torpedoputkea 150 miinaa
FS Forbin oli 1800-luvun lopulla valmistettu Ranskan laivaston Forbin-luokan panssarikansiristeilijä.
Valmistus

Alus tilattiin Rochefortin laivastontelakalta, missä köli laskettiin toukokuussa 1886. Alus laskettiin vesille 14. tammikuuta 1888 ja otettiin palvelukseen helmikuussa 1889.
Palvelus

Alus muutettiin hiilenkuljetusalukseksi vuonna 1913.
Flávio Giovenale

Piispa Flávio Giovenale
Flávio Giovenale (s. 5. kesäkuuta 1954 Murello) on italialaissyntyinen, Brasiliassa toimiva roomalaiskatolinen piispa. Hänet vihittiin salesiaanien papiksi 20. joulukuuta 1981 ja nimitettiin Abaetetuban hiippakunnan piispaksi 8. lokakuuta 1997. Piispaksi vihkiminen seurasi 8. joulukuuta. Pääkonsekraattorina toimi Luiz Soares Vieira, jota avustivat José Vieira de Lima ja Irineu Danelón.
Flån kirkko

Flån kirkko voi tarkoittaa seuraavia:
Flån kirkko, kirkko Flån kunnassa Norjassa
Flån kirkko, kirkko Melhusin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Flån kirkko”, voi hakea sivunnimihaulla, laajalla sivunnimihaulla tai tekstihaulla.
Forsman

Forsman on Suomessa ja Ruotsissa esiintyvä ruotsinkielinen sukunimi. Se voi viitata ainakin seuraaviin:
Forsman, suomalainen suku (sisältää myös Yrjö-Koskiset ja Koskimiehet)